Tinariwen

Tinariwen (bahasa Tamasyik:  atau  bentuk jamak kata  ténéré "gurun") ialah kugiran pemuzik Tuareg berasal dari rantau Sahara utara negara Mali.

Kugiran ini dicalonkan dalam Anugerah Grammy sebanyak tiga kali, album Tassili mereka memenangi kategori Album Muzik Dunia Terbaik pada tahun 2012.

Ringkasan sejarah
Kugiran ini ditubuhkan semasa mereka dalam kem pelarian di Tamanrasset kawasan Adrar des Ifoghas selatan Algeria dan berlatih bermain muzik semasa mengikuti latihan ketenteraan di Libya. Mereka kembali ke Mali tahun 1989 di mana sebahagian mereka melibatkan diri sebagai askar pemberontak melawan tentera-tentera Mali dan Niger sehingga tahun 1991 di mana perjanjian perdamaian yang dimeterai memudahkan mereka melibatkan diri penuh dalam dunia muzik.

Mereka mula mendapat perhatian luar Afrika pada tahun 1998 semasa mereka ke suatu festival muzik di Bamako di mana mereka bertemu sebuah kumpulan muzik Perancis bernama Lo'Jo dan pengerusi mereka Philippe Brix.

Gaya muzik
Muzik karangan mereka menerapkan gaya yang asli dalam kalangan masyarakat Tuareg dan kaum-kaum Amazigh yang serumpun terutamanya cara memainkan alat bertali asli Tuareg dipanggil assouf. Selain itu juga, ia turut mendapat pengaruh muzik tradisi Afrika Barat malah kugiran-kugiran muzik rock Amerika Syarikat dan British yang disebarkan melalui pita kaset cetak rompak termasuk Dire Straits, Santana, Led Zeppelin, Bob Dylan dan Jimi Hendrix. 

Karya-karya mereka merupakan pecontoh genre yang unik disebutkan sebagai "desert blues" atau Tishoumaren (Tifinagh: ; daripada kata  ishumar serapan  "penganggur").

Keanggotaan
Kebiasaan gaya hidup orang Tuareg yang sering berpindah-randah di gurun Sahara serta kepayahan pengangkutan dan perhubungan di persekitaran tersebut mendorong pasa anggota mereka saling bertukar kedudukan dan peranan setiap kali semasa menjelajah serata dunia atau merakam album; namun ada juga anggota yang tetap hadir pada setiap masa ini.

Ahli jelajah
 Ibrahim Ag Alhabib – gitar, vokal
 Alhassane Ag Touhami – gitar, vokal
 Abdallah Ag Alhousseyni – gitar akustik, gitar, vokal
 Eyadou Ag Leche – gitar bes, gitar akustik, labu goncang/kabasa, vokal utama dan latar
 Said Ag Ayad – perkusi, vokal latar
 Elaga Ag Hamid – gitar, vokal latar

Ahli tetap atau bekas ahli

 Abdallah Ag Lamida ("Intidao") – gitar, vokal latar
 Mohammed Ag Tahada – perkusi
 Iyad Moussa Abderrahmane – gitar, vokal
 Inteyeden Ag Ablil (meninggal 1994) – gitar, vokal
 Mohammed Ag Itlale (aka "Japonais", meninggal 2021) – gutar, vocals
 Kedou Ag Ossad – gitar, vokal
 Liya Ag Ablil – gitar irama, vokal
 Sweiloum – gitar, vokal
 Foy Foy – gitar, vokal
 Abouhadid – gitar, vokal
 Wonou Walet Sidati – vokal
 Kesa Malet Hamid – vokal
 Mina Walet Oumar – vokal
 Wonou Walet Oumar (meninggal 2005) – vokal

Diskografi
 2001 - The Radio Tisdas Sessions
 2004 - Amassakoul	
 2007 - Aman Iman: Water is Life
 2009 - Imidiwan: Companions
 2011 - Tassili
 2014 - Emmaar
 2017 - Elwan
 2019 - Amadjar

Rujukan

Pautan luar
 Laman web rasmi
Pemenang Anugerah Grammy